**Klasikas kausa gada nolikuma pielikuma projekts 2014.gadam**

**Ieskaites grupas**

Kausa izcīņa tiek organizēta sekojošās aizmugures piedziņas automašīnas ar dzinēja un pārnesu kārbas novietojumu priekšā, kas atbilst LAF SAK Rallijsprinta Klasikas kausa Tehniskajiem noteikumiem (TN).

Papildus var tik noteikta ieskaites klase “Klasika VAZ” – VAZ markas automobiļiem ar sērijveida pārnesumu kārbām (kuri neizmanto TN 7.5. punkta iespējas).

**Dalībnieku sapulce**

TN 1.5.punktā noteiktā sacensību posma dalībnieku sapulce tiek rīkota pēc sacensību finiša. Dalībnieku sapulce notiek, ja līdz finiša slēgtā parka slēgšanai sacensību sekretariātā ir saņemts vismaz viens pieprasījums.

**Ātrumkārbas atpirkšana**

Sacensību dalībnieki (ekipāža tiek uzskatīta par vienu dalībnieku) pēc sacensību finiša var nopirkt cita šo sacensību dalībnieka automobiļa ātrumkārbu (ĀK). ĀK vērtība tiek noteikta atbilstoši TN 7.4. punktam 100,00 Ls (simts lati) vērtībā. Pieteikšanās ĀK pirkšanai notiek pēc finiša slēgtā parka laikā un tiek slēgta līdz ar finiša slēgtā parka slēgšanu. Pirkšanas pieteikumi ir jāiesniedz rakstiski sacensību sekretariātā. Dalībniekam netiek ierobežoti ĀK pirkšanas pieteikumi. Ja uz vienas ĀK pirkšanu ir pieteikušies vairāki dalībnieki, tiek rīkota izloze. ĀK demontāžu nodrošina dalībnieks, no kura ĀK ir nopirkta, to veic sacensību rīkotāja norādītā vietā,

**Rezultātu noteikšana**

Atbilstoši posma rezultātiem, ekipāžai Klasikas kausa izcīņas kopvērtējumā piešķir punktus par izcīnīto vietu atbilstoši šādiem noteikumiem:

* punktus piešķir visām sacensībās finišējušajām ekipāžām;
* par izcīnīto pirmo vietu piešķir punktu skaitu, kas vienāds ar šajās sacensībās startējušo ekipāžu skaitu;
* par katru nākamo vietu pēc pirmās punktus piešķir dilstoši – par vienu punktu mazāk nekā iepriekšējai vietai;

Piemērs. Sacensībās pieteikušās 15 ekipāžas, no tām **startē 12 ekipāžas** un finišē 9 ekipāžas. Punktus saņem:

|  |  |
| --- | --- |
| Izcīnītā vieta | Punkti |
| 1.vieta | 12 punkti |
| 2.vieta | 11 punkti |
| 3.vieta | 10 punkti |
| 4.vieta | 9 punkti |
| 5.vieta | 8 punkti |
| 6.vieta | 7 punkti |
| 7.vieta | 6 punkti |
| 8.vieta | 5 punkti |
| 9.vieta | 4 punkti |
| Nav finišējuši | 0 |